3. ΑΠΟΦΑΣΗ ΥΠΟΥΡΓΩΝ  ΕΞΩΤΕΡΙΚΩΝ ΚΑΙ ΔΗΜΟΣΙΑΣ ΤΑΞΗΣ Αριθ.Π34-3556/ΑΣ 1988  της 8/9 Μαρτ. 1990   (ΦΕΚ Β΄ 145) Καθορισμός ύψους των μηνιαίων αποδοχών των αποσπωμένων Αστυνομικών Οργάνων, στις Διπλωματικές και Προξενικές Αρχές του Εξωτερικού.  Έχοντας υπόψη: 1.Τις διατάξεις του άρθρ. 50 παρ. 4 του Νόμ. 1481/84 «περί Οργανισμού του Υπουργείου Δημόσιας Τάξεως». 2.Την υπ’ αριθ. Φ.083.58 από 1.1.88 Κοινή Υπουργική Απόφαση των Υπουργών Προεδρίας της Κυβέρνησης, Εξωτερικών και Οικονομικών (ΦΕΚ 177/τ. Β΄/31.3.88). 3.Τις υπηρεσιακές ανάγκες, αποφασίζουμε: 1.Καθορίζουμε το ύψος των μηνιαίων αποδοχών, των αποσπωμένων Αστυνομικών Οργάνων, στις Διπλωματικές και Προξενικές Αρχές του Εξωτερικού, ίσον με το 45% επί του επιδόματος υπηρεσίας αλλοδαπής του Πρέσβη, το οποίο προβλέπεται από την υπ’ αριθ. Φ.083-58/1.1.88 Κοινή Υπουργική Απόφαση (ΦΕΚ 177/τ. Β΄/31.3.88). 2.Οι ήδη υπηρετούντες στο εξωτερικό Αστυνομικοί, θα συνεχίσουν να λαμβάνουν τις αποδοχές τους, μέχρι λήξεως της αποσπάσεώς τους, έστω και αν αυτές υπερβαίνουν το ανωτέρω ποσοστό επιδόματος.  (Αντί για τη σελ. 24,9901) Σελ.  24,9901(α) Τεύχος 1337 Σελ. 79 Παροχές Αστυνομικού Προσωπικού Ελληνικής Αστυνομίας 4.ΑΑ.ε.1-3   1110  